สอบถามค่ะ ส่วนตัวพึ่งเริ่มกินยาคุมได้6วัน เริ่มกินวันเเรกที่เป็นประจำเดือนเลยค่ะ อยากทราบว่าถ้าในวันที่7จะมีอะไรกันแบบไม่ได้ใส่ถุงยางอนามัย จะปลอดภัยจากการตั้งท้อง มั้ยคะ?
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้สำคัญต้องกินทุกวันจนหมดแผง ถ้าได้เริ่มกินวันแรกที่เป็นประจำเดือน ยาก็น่าจะออกฤทธิ์ได้ทันที การมีเพศสัมพันธ์ตอนกินไป 7 วันแล้ว โอกาสตั้งครรภ์ก็น่าจะมีน้อย ไม่ต้องทำอะไรเพิ่ม ให้กินยาคุมในแผงต่อไปตามปกติจนหมด และกินยาคุมต่อแผงหรือเว้น 7 วันขึ้นกับชนิดของยาคุม เพื่อให้ได้ประสิทธิภาพของยาต่อเนื่อง